
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 215 

12 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

383. Ίδρυση Ειδικού Νομικού Προσώπου Ιδιωτικού Δι¬ 

καίου για την αξιοποίηση και διαχείριση της περιου¬ 
σίας του Χαροκδπειου Ανωτάτου Εκπαιδευτικού 
Ιδρύματος Οικιακής Οικονομίας και έγκριση του Κα¬ 
ταστατικού του . 1 

384. Τροποποίηση του Π.Δ. 149/1987 «Όργανα που απο¬ 

φασίζουν ή γνωμοδοτούν σε θέματα έργων που 
εκτελούνται από την Υπηρεσία Πολιτικής Αεροπο¬ 
ρίας (ΥΠΑ)», όπως τροποποιήθηκε με το Π.Δ. 214/ 
1993 (Α'90) . 2 

ΑΠΟΦΑΣΕΙΣ 

Σύσταση Ανώνυμης Εταιρείας Πρακτορείας Επιχειρηματι¬ 
κών απαιτήσεων (ίεοίοπηςι) υπό την επωνυμία «Εθνική 
Ανώνυμη Εταιρεία Διαχειρίσεως Επιχειρηματικών απαι¬ 
τήσεων ΕΘΝΟΡΑΟΤ Α.Ε.» και κάλυψη της συμμετοχής 
της Εθνικής Τράπεζας της Ελλάδος στο μετοχικό κε¬ 


φάλαιο της υπό σύσταση εταιρείας . 3 

Τροποποίηση διατάξεων σχετικά με τη χρηματοδότηση 
βιοτεχνικών επιχειρήσεων από το «ειδικό κεφάλαιο» 
της απόφ. Ν.Ε. 197/78 . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(1) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 383 
Ίδρυση Ειδικού Νομικού Προσώπου Ιδιωτικού Δικαίου για 
την αξιοποίηση και διαχείριση της περιουσίας του Χα- 
ροκόπειου Ανωτάτου Εκπαιδευτικού Ιδρύματος Οικια¬ 
κής Οικονομίας και έγκριση του Καταστατικού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 παρ. 7 και 50 παρ. 1 του 
Ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87). 

2. Τις διατάξεις του άρθρου 70 παρ. 12 του Ν. 1566/ 
1985 «Δομή και λειτουργία της πρωτοβάθμιας και δευτε¬ 
ροβάθμιας εκπαίδευσης και άλλες διατάξεις» (Α' 167). 

3. Τις διατάξεις του άρθρου 29 Α' του Ν. 1558/1985, 


όπως αυτό προστέθηκε με το άρθρο 27 του Ν. 2081 /1992 
(Α' 154). 

4. Τις διατάξεις της παρ. 5 της Β1 /827/11.12.90 απο- 
φάσεως του Υπουργού Εθνικής Παιδείας και θρησκευμά¬ 
των «Προσωρινή διοίκηση του Ανωτάτου Εκπαιδευτικού 
Ιδρύματος Οικιακής Οικονομίας» (805 Β’). 

5. Τη σύμφωνη γνώμη της Διοικούσας Επιτροπής του 
Χαροκόπειου Α.Ε.Ι. Οικιακής Οικονομίας (συνεδριάσεις 
15/14.5.92 και 40/23.2.94). 

6. Το έγγραφο του Υπουργείου Εθνικής Παιδείας και 
θρησκευμάτων Β1/379/30.6.1992, με το οποίο ζητή¬ 
θηκε να διατυπώσει τη γνώμη του το Συμβούλιο Ανώτατης 
Παιδείας και το γεγονός ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του 
Ν. 1268/82. 

7. Το γεγονός ότι από τις διατάξεις του διατάγματος αυ¬ 
τού προκαλείται εφάπαξ δαπάνη ποσού 10.000.000 δρχ. 
για την καταβολή του Μετοχικού Κεφαλαίου, η οποία θα 
καλυφθεί από τον προϋπολογισμό του Χαροκόπειου Ανω¬ 
τάτου Εκπαιδευτικού Ιδρύματος Οικιακής Οικονομίας Οι¬ 
κονομικού έτους 1994, όπου έχει γίνει σχετική πρό¬ 
βλεψη. 

8. Την 430/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο πρώτο 
Ίδρυση 

1. Ιδρύεται Ειδικό Νομικό Πρόσωπο Ιδιωτικού Δικαίου, 
σκοπός του οποίου είναι σϋφμωνα με το άρθρο 3 παρ. 7 
του Ν. 1268/82 και με τις σχετικές με τα κληροδοτήματα 
διατάξεις η διαχείριση και αξιοποίηση της κινητής και ακί¬ 
νητης περιουσίας του Χαροκόπειου Α.Ε.Ι. Οικιακής Οικο¬ 
νομίας και των κληροδοτημάτων. 

2. Το Ειδικό αυτό νομικό πρόσωπο λειτουργεί για την 
εξυπηρέτηση των οικονομικών συμφερόντων του Χαροκό- 
πειου Α.Ε.Ι. Οικιακής Οικονομίας με τη μορφή Ανωνύμου 
Εταιρείας. Οι διατάξεις που διέπουν τις Ανώνυμες Εται¬ 
ρείες έχουν εφαρμογή και το νομικό αυτό πρόσωπο, εκτός 
αν υπάρχουν διαφορετικές ρυθμίσεις στο καταστατικό, το 
οποίο ακολουθεί και εγκρίνεται με το διάταγμα αυτό. 

Αρθρο δεύτερο 

Εγκρίνεται το καταστατικό του Ν.Π.Ι.Δ. αξιοποίησης και 
διαχείρισης της περιουσίας του Χαροκόπειου Α.Ε.Ι. Οικια¬ 
κής Οικονομίας, το οποίο έχει ως εξής: 

ΚΑΤΑΣΤΑΤΙΚΟ 


ποιείται στο Καταστατικό, την έννοια που περιγράφεται 
πτη πποόν άοθΟΟ. 


ΚΕΦΑΛΑΙΟ Α' 

Επωνυμία - Έδρα - Σκοπός - Διάρκεια 

Αρθρο 1 
Επωνυμία 

Το Ειδικό Νομικό Πρόσωπο Ιδιωτικού Δικαίου το οποίο 
ιδρύεται με το άρθρο πρώτο του διατάγματος αυτού, λει¬ 
τουργεί ως Ανώνυμη Εταιρεία με την επωνυμία «Εταιρεία 
αξιοποίησης και διαχείρισης της περιουσίας του Χαροκό- 
πειου Ανώτατου Εκπαιδευτικού Ιδρύματος Οικιακής Οικο¬ 
νομίας». 

Αρθρο 2 
Έδρα 

Έδρα της Εταιρείας ορίζεται ο Δήμος Καλλιθέας. 

’Αοθοο 3 


Άρθρο 5 

Ορισμός «διαχείρισης» και «αξιοποίησης» περιουσίας 

1. Ως «διαχείριση» και «αξιοποίηση» νοείται η ενέργεια 
κάθε πράξεως που αφορά το περιουσιακό στοιχείο (κινητό 
ή ακίνητο) το οποίο έχει παραδοθεί για διαχείριση, αξιο¬ 
ποίηση ή εκμετάλλευση στην Εταιρεία εκτός από τις πρά¬ 
ξεις εκποίησης. 


Ειδικότερα: 

α) Για όσα ακίνητα προορίζονται εκάστοτε για την κά¬ 
λυψη των στεγαστικών αναγκών του Α.Ε.Ι., η επιλογή, μί¬ 
σθωση ή ανέγερσή τους. 


Β) Για όσα ακίνητα το Α.Ε.Ι. εκμεταλλεύεται προς πόρι¬ 
σμά εισοδημάτων, η εκμίοθωση, αγορά, ανοικοδόμηση, 
παραχώρηση χρήσης και γενικώς οποιαδήποτε άλλη 
πράξη γίνεται με σκοπό την αύξηση της κεφαλαιικής αξίας 
η των εισοδηματικών αποδόσεων της ακίνητης αυτής πε- 


Σκοπός 

1. Η διαχείριση της περιουσίας του Χαροκόπειου Α.Ε.Ι. 
Οικιακής Οικονομίας υπόκειται στους κανόνες τόσο της 
χρηστής και επιμελούς διαχειρίσεως αλλότριας περιου¬ 
σίας, όσο και της επιχειρηματικής λογικής, έχει δε ως ειδι¬ 
κότερο στόχο την αύξηση της κεφαλαϊκής αξίας και των 
εισοδηματικών αποδόσεων της περιουσίας αυτής. 

2. Στο σκοπό και στις δραστηριόητες της Εταιρείας πε¬ 
ριλαμβάνονται επίσης: 

α) Η επιδίωξη δωρεών, κληρονομιών, κληροδοσιών και 
άλλων χαριστικών παροχών από οποιαδήποτε πηγή, δημό¬ 
σια ή ιδιωτική, εγχώρια ή αλλοδαή, επ’ ονόματι του Α.Ε.Ι. 

β) Η επιδίωξη χρηματοδοτήσεων από οποιαδήποτε 
πηγή, δημόσια ή ιδιωτική, εγχώρια ή αλλοδαπή, επ ονό- 
ματι του Α.Ε.Ι. 

γ) Η είσπραξη δικαιωμάτων του Α.Ε.Ι. για την παροχή 
υπηρεσιών του προς τρίτους (μελετών, γνωμοδοτήσεων 
κ.λπ.) είτε αυτές σχετίζονται με το αντικείμενο της Εται¬ 
ρείας είτε όχι, εφόσον τα έσοδα αυτά ή η δραστηριότητα 
αυτή του Α.Ε.Ι. προκύψει από ενέργειες της Εταιρείας. 

δ) Οποιαδήποτε άλλη ενέγεια και πράξη που θα έχει ως 
αποτέλεσμα την αύξηση της περιουσίας του Α.Ε.Ι. και τη 
βελτίωση τη αποδοτικότητάς της. 

Αρθρο 4 

Ορισμός Περιουσίας 

1 Ως «περιουσία» που υπόκειται στη διαχείριση της 
Εταιρείας με την έννοια του άρθρου πρώτου του διατάγ¬ 
ματος αυτού νοείται υπό του παρόντος άρθρου τόσο η κι¬ 
νητή όσο και η ακίνητη που ανήκει ή περιέρχεται στο Χα- 
ροκόπειο ΑΕΙ Οικιακής Οικονομίας από οποιαδήποτε 
πηγή εκτός εκείνης που έχει εκάστοτε προοριστεί προς 
άμεση χρήση των εκπαιδευτικών αναγκών και υπηρεσιών 
του Ιδρύματος, για την οποία η Εταιρία μπορεί να προβαί¬ 
νει μόνο σε εργασίες επιμελείας και συντηρήσεως. 

2. Νοούνται επίσης ως «περιουσία» και χαρακτηρίζονται 
εφεξής με τον όρο αυτό, τα περιουσιακά στοιχεία που 
ανήκουν ή περιέχονται στα κληροδοτήματα του Α.Ε.Ι. Τα 
περιουσιακά αυτά στοιχεία μπορεί να είναι ακίνητα ή κι¬ 
νητά, υπό την έννοια της προηγούμενης παραγράφου. 

3. Ο όρος «περιουσία» θα έχει εφεξής, όποτε χρησιμο- 


ριουσίας. 

2. Ως «διαχείριση» και «αξιοποίηση» της κινητής περιου¬ 
σίας (χρημάτων, καταθέσεων, ομολόγων, μετοχών και άλ¬ 
λων αξιογράφων εν γένει, σε δραχμές ή σε ξένο νόμισμα), 
νοείται η πραγματοποίηση καταθέσεων, δανειακών και 
άλλων χρηματοπιστωτικών δικαιοπραξιών, καθώς και αξιο- 
γράφων και γενικότερα οποιαδήποτε πράξη γίνεται με 
σκοπό την αύξηση της κεφαλαϊικής αξίας ή των εισοδημα¬ 
τικών αποδόσεων της κινητής περιουσίας. 

3. Ειδικά για πράξεις εκποίησης, η Εταιρεία έχει την 
εξουσία διαπραγματεύσεων και προτάσεων, που στην τε¬ 
λική τους μορφή θα τελούν υπό τη συγκατάθεση της Συ¬ 
γκλήτου και την τυχόν απαιτούμενη, κατά την ισχύουσα 
νομοθεσία, έγκριση οργάνων της Πολιτείας. 

Άρθρο 6 

Η Εταιρεία εντολοδόχος και πληρεξούσιος του Α.Ε.Ι. 

1. Με την έναρξη ισχύος του διατάγματος αυτού η Εται¬ 
ρεία έχει την εντολή και πληρεξουσιότητα για την επιχεί¬ 
ρηση, σύμφωνα με το προηγούμενο άρθρο, των δικαιο- 
πραξιών που αφορούν την κινητή και ακίνητη περιουσία 
του Ιδρύματος και των κληροδοτημάτων του. Τα αποτελέ¬ 
σματα των δικαιοπραξιών αυτών επέρχονται στο όνομα και 
για λογαριασμό του Α.Ε.Ι. εφόσον αφορούν περιουσιακά 
στοιχεία ιδιοκτησίας του ή στο συγκεκριμένο κληροδό¬ 
τημα εφόσον αφορά περιουσιακό στοιχείο του κληροδο¬ 
τήματος αυτού. 

2. Η Εταιρεία έχει την υποχρέωση να διοικεί και να δια¬ 
χειρίζεται με επιμέλεια την περιουσία του ιδρύματος και 
σύμφωνα με τους κανόνες της τακτικής εκμετάλλευ¬ 
σης. 

Άρθρο 7 

Διάρκεια 

Διάρκεια της Εταιρείας είναι αόριστη. 

Άρθρο 8 

Απογραφή περιουσίας 

1. Καμμία πράξη διαχείρισης δε γίνεται πριν ολοκληρω¬ 
θεί η διαδικασία απογραφής της περιουσίας σύμφωνα με 
τις κατωτέρω παραγράφους. 

2. Τη φροντίδα της απογραφής αναλαμβάνει η Εταιρεία. 

3. Η απογραφή περιλαμβάνει τη χαρτογράφηση, κτημα- 
τογράφηση και καταγραφή της ακίνητης και κινητής πε- 

ριουσ'ιας της οποίας της διαχείριση και αξιοποίηση θα ανα- 
λάβει η Εταιρεία καθώς και τον υπολογισμό της αξίας του 
καθενός ακινήτου και της κάθε κατηγορίας κινητών πε¬ 
ριουσιακών στοιχείων. 

4. Οι αρμόδιες υπηρεσίες του Α.Ε.Ι. και των Κληροδο¬ 
τημάτων αποστέλλουν στην Εταιρεία μέσα σε πέντε μήνες 
από την υποβολή σχετικής αίτησης από την Εταιρεία: 

α) Καταστάσεις, στις οποίες θα αναγράφονται όλα ανε¬ 
ξαιρέτως τα στοιχεία της Περιουσίας, κινητά και ακίνητα, 
είτε αυτά πρόκειται να υπαχθούν στη διαχείριση της Εται¬ 
ρείας είτε όχι. Στις καταστάσεις αυτές τα μεν ακίνητα θα 
καταγραφούν ένα προς ένα, τα δε κινητά κατά κατηγορία 
και αναλυτικώς. 

β) Κεκυρωμένα αντίγραφα των πλήρων τίτλων ιδιοκτη¬ 
σίας των επιμέρους ακινήτων. 

γ) Τις κινητές αξίες, τα αξιόγραφα και οποιαδήποτε 
άλλα στοιχεία της κινητής περιουσίας. 

5. Με βάση τις καταστάσεις της προηγούμενης παρα¬ 
γράφου, η Εταιρεία: 

α) Παραλαμβάνει τα αντίγραφα των τίτλων ιδιοκτησίας 
των επιμέρους ακινήτων, τις κινητές αξίες, τα αξιόγραφα 
και όλα τα άλλα στοιχεία της κινητής περιουσίας και ανα¬ 
λαμβάνει τη φύλαξή τους μέχρι το τέλος της απογρα- 
φής. 

β) Προχωρεί στην πλήρη απογραφή της περιουσίας, σε 
συνεργασία με τις υπηρεσίες του Α.Ε.Ι., συμπεριλαμβανο¬ 
μένου και του υπολογισμού της αξίας της. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΣ - ΜΕΤΟΧΗ 
Αρθρο 9 

Μετοχικό Κεφάλαιο 

1. Το μετοχικό κεφάλαιο ορίζεται στο ποσό των 
10.000.000 δρχ. και εκφράζεται με μια μετοχή, που ανή¬ 
κει στο Α.Ε.Ι. 

2. Το μετοχικό κεφάλαιο καλύπτεται, σύμφωνα με τη 
διάταξη του άρθρου 31 του παρόντος. 

Αρθρο 10 
Μετοχή 

1. Η μοναδική μετοχή της Εταιρείας είναι ονομαστική, 
αδιαίρετη και αμεταβίβαστη. 

2. Ο τίτλος της μετοχής, φέρει τη σφραγίδα της Εται¬ 
ρείας την ημερομηνία έκδοσης καθώς και τις υπογραφές 
του Προέδρου του Δ.Σ. και του Διευθύνοντος Συμβου¬ 
λίου. 

3.0 τύπος της σφραγίδας καθορίζεται με απόφαση του 
Δ.Σ. της Εταιρείας. 

ΚΕΦΑΛΑΙΟ Γ' 

ΔΙΟΙΚΗΤΙΚΟ ΣΥΜΒΟΥΛΙΟ 
Αρθρο 11 

Σύνθεση Διοικητικού Συμβουλίου 
1. Η Εταιρεία διοικείται από πενταμελές Διοικητικό Συμ¬ 
βούλιο, το οποίο έχει ως εξής: 

α) Τέσσερα (4) μέλη τα οποία ορίζονται από τη Γ.Σ. μαζί 
με τα αναπληρωματικά τους μεταξύ προσώπων που έχουν 
κύρος και την επαγγελματική γνώση για να συνδράμουν 
στη λειτουργία της Εταιρείας. 

β) Ένα (1) μέλος, εκ των μελών του Διοικητικού Συμ¬ 
βουλίου του Ιδρύματος «Ε. Πετρούτση και Σ. Χαροκόπου» 


που ορίζεται μαζί με το αναπληρωτή του από το ίδιο το 
Ίδρυμα. 

2. Το Διοικητικό Συμβούλιο εκλέγει από τα μέλη του, 
τον Πρόεδρο, τον Αντιπρόεδρο και το Διευθύνοντα Σύμ¬ 
βουλο της Εταιρείας. 

Άρθρο 12 

θητεία - Αναπλήρωση 

1. Η θητεία των μελών του Διοικητικού Συμβουλίου είναι 
τριετής. 

2. Εάν για οποιαδήποτε αιτία κενωθεί θέση μέλους του 
Δ.Σ. τη θέση του καταλαμβάνει ο αναπληρωτής του έως 
τον ορισμό νέου από τη Γ.Σ. Ο χρόνος της θητείας του 
νέου μέλους είναι ίσος προς το υπόλοιπο της θητείας αυ¬ 
τού που αντικαθίσταται. 

Άρθρο 13 

Απαρτία - Σύγκληση Δ.Σ. 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. 

2. Το Διοικητικό Συμβούλιο συγκαλείται από τον Πρόε¬ 
δρο σε ημέρα και ώρα που καθορίζονται από αυτόν σε τα¬ 
κτική συνεδρίαση υποχρεωτικά μία (1) φορά το μήνα και 
σε έκτακτη συνεδρίαση όταν ο Πρόεδρος το κρίνει σκό¬ 
πιμο ή το ζητήσει ο Διευθύνων Σύμβουλος ή δύο μέλη του. 

Στη δεύτερη περίπτωση ο Πρόεδρος του Διοικητικού 
Συμβουλίου είναι υποχρεωμένος να ορίζει εντός δεκαημέ¬ 
ρου από την ημερομηνία της υποβολής της σχετικής αίτη¬ 
σης, την ημέρα της έκτακτης συνεδρίασης και να περιλαμ¬ 
βάνει στην αντίστοιχη ημερήσια διάταξη όλα τα θέματα 
που προτείνονται για συζήτηση. 

3. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται τουλάχιστον τέσ¬ 
σερα (4) μέλη του, μεταξύ των οποίων απαραιτήτως ο 
Προέδρος ή ο Αντιπρόεδρος. 

4. Το Διοικητικό Συμβούλιο λαμβάνει αποφάσεις με 
απόλυτη πλειοψηφία των παρόντων μελών. Σε περίπτωση 
ισοψηφίας, όταν η σύνθεση του Δ.Σ. είναι αριθμητική άρ¬ 
τια υπερισχύει η άποψη υπέρ της οποίας τάχθηκε ο Πρόε¬ 
δρος ή σε περίπτωση αναπλήρωσής του ο Αντιπρόε¬ 
δρος. 

5. Η πρόσκληση για τις συνεδριάσεις του Δ.Σ. είναι πά¬ 
ντοτε έγγραφη και εκδίδεται τρεις (3) τουλάχιστον ημέρες 
πριν από την οριζόμενη ημέρα. Σχετικά τηρείται ειδικό βι¬ 
βλίο όπου τα μέλη υπογράφουν κατά την ημερομηνία που 
τους επιδίδεται η πρόσκληση. Μέλη που διαμένουν εκτός 
έδρας, προσκαλούνται τηλεγραφικά ή με ίβΙβίεχ. 

Σε κατεπείγουσες περιπτώσεις, είναι η δυνατή η τηλε¬ 
γραφική πρόσκληση όλων των μελών, ένα εικοσιτετράωρο 
πριν από τη συνεδρίαση του Δ.Σ. Στην περίπτωση αυτή, αν 
κατά τη συνεδρίαση του Δ.Σ. δεν είναι παρόντα όλα τα 
μέλη του, θα πρέπει να διαπιστώνεται αν η πρόσκληση 
αυτή απεστάλη έγκαιρα προς όλα τα μέλη. 

Η πρόσκληση, εκτός από την ημερομηνία, την ώρα και 
τον τόπο συνεδρίασης, πρέπει να περιλαμβάνει την ημε¬ 
ρήσια διάταξη και συνοπτική εισήγηση για κάθε θέμα, θέ¬ 
ματα εκτός ημερήσιας διάταξης μπορεί να συζητούνται, 
μόνον αν είναι παρόντα τουλάχιστον 4 από τα μέλη του 
Δ.Σ. και ύστερα από απόφασή τους. 

Άρθρο 14 

Αρμοδιότητες Διοικητικού Συμβουλίου 

Το Δ.Σ. διοικεί την Εταιρεία, επιμελείται τις υποθέσεις 
του, διαχειρίζεται την περιουσία του, διορίζει και απολύει 
το έμμισθο προσωπικό και γενικότερα αποφασίζει για 

κάθε θέμα και ασκεί κάθε εξουσία που αφορά την επί¬ 
τευξη των σκοπών του. 

Με αποφάσεις του Δ.Σ. που λαμβάνεται με απόλυτη 
πλειοψηφία των παρόντων μελών, μπορεί να μεταβιβάζε¬ 
ται η άσκηση ορισμένων αρμοδιοτήτων του σε ένα ή πε¬ 
ρισσότερα από κοινού ενεργούντα, μέλη του Δ.Σ. ή υπαλ¬ 
λήλων του ιδρύματος. 

Κατά πλειοψηφία των παρόντων μελών μπορεί να μετα¬ 
βιβάζει εξουσία υπογραφής ορισμένων αποφάσεων. 

Σε καμία περίπτωση δεν επιτρέπεται η μεταβίβαση της 
αρμοδιότητας ή της εξουσίας υπογραφής για την κατάρ¬ 
τιση του προϋπολογισμού του και έγκριση του απολογι¬ 
σμού του. 

Αρθρο 15 

Διευθύνων Σύμβουλος 

1. Ο Διευθύνων Σύμβουλος προΐσταται των Υπηρεσιών 
της Εταιρείας, ελέγχει και συντονίζει τη λειτουργία αυτών 
και επιμελείται την εκτέλεση των αποφάσεων του Δ.Σ. και 
της Γ.Σ. και γενικά εποπτεύει την ομαλή λειτουργία της 
Εταιρείας. 

2. Εκπροσωπεί την Εταιρεία κατά τα οριζόμενα στο άρ¬ 
θρο 16 παρ. 1 του παρόντος διατάγματος. 

3. Έχει κάθε άλλη αρμοδιότητα που του αναθέτει κάθε 
φορά το Διοικητικό Συμβούλιο. 

4. Ο Διευθύνων Σύμβουλος έχει πλήρη απασχόληση 
στην Εταιρεία και οι όροι της σύμβασης εργασίας του κα¬ 
θορίζονται από τη Γ.Σ. στην πρώτη συνεδρίασή της μετά 
την εκλογή του από το Διοικητικό Συμβούλιο. 

Αρθρο 16 

Ο Πρόεδρος και Αντιπρόεδρος του Δ.Σ. 

1. Ο Πρόεδρος του Διοικητικού Συμβουλίου προεδρεύει 
των συνεδριάσεων αυτού, διευθύνει τις εργασίες του, έχει 
την ανώτατη εποπτεία της λειτουργίας της Εταιρείας και 
ενημερώνει σχετικά το Διοικητικό Συμβούλιο. Εκπροσω¬ 
πεί την Εταιρεία στα Δικαστήρια, τις Αρχές και στις σχέ¬ 
σεις της με κάθε τρίτο. Με απόφαση του Διοικητικού Συμ¬ 
βουλίου μπορεί να ανατεθεί η εκπροσώπηση της Εται¬ 
ρείας και σε μέλος του Δ.Σ. ή στο Διευθύνοντα Σύμβουλο. 

2. Τον Πρόεδρο, απόντα ή κωλυόμενο, αναπληρώνει 
στην άσκηση των καθηκόντων και αρμοδιοτήτων του ο 
Αντιπρόεδρος. 

Αρθρο 17 

Υποχρεώσεις μελών Διοικητικού Συμβουλίου 

1. Τα μέλη του Διοικητικού Συμβουλίου υποχρεούνται 
να συμμετέχουν ανελλιπώς στις συνεδριάσεις του. Η 
απουσία μέλους χωρίς σπουδαίο λόγο από πέντε (5) συνε¬ 
χείς συνεδριάσεις ή για χρονική περίοδο τριών (3) μηνών 
ισοδυναμεί με παραίτηση. 

2. Οι παραιτήσεις των μελών του Δ.Σ. υποβάλλονται 
μόνο στο Δ.Σ. και γίνονται αποδεκτές μόνο από αυτό. 

3. Ο Πρόεδρος του Διοικητικού Συμβουλίου είναι υπο¬ 
χρεωμένος να εγγράψει για συζήτηση στην ημερήσια διά¬ 
ταξη των εργασιών του Διοικητικού Συμβουλίου, μέσα σε 
ένα (1) μήνα αφότου προέκυψε ο λόγος, ως θέμα, την 
απουσία μέλους που ισοδυναμεί με παραίτηση. 

Αρθρο 18 

Αποζημίωση μελών Δ.Σ. 

1. Στα μέλη του Δ.Σ. χορηγείται αποζημίωση για κάθε 


παράστασή τους στις συνεδριάσεις του Δ.Σ. ή πάγια μη¬ 
νιαία αποζημίωση. 

Το ποσό της αποζημίωσης καθορίζεται από τη Γ.Σ. και 
για το διάστημα μέχρι τη σύγκληση της νέας τακτικής Γ.Σ. 

2. Κάθε άλλη αποζημίωση ή αμοιβή των μελών του Δ.Σ. 
βαρύνει την Εταιρεία μόνο με ειδική προηγούμενη από¬ 
φαση της τακτικής Γενικής Συνέλευσης μετά από εισή¬ 
γηση του Δ.Σ. 

Αρθρο 19 
Ευθύνη μελών Δ.Σ. 

Τα σχετικά με την ευθύνη των μελών του Δ.Σ. και του 
Διευθύνοντος Συμβούλου της Εταιρείας ρυθμίζονται από 
το άρθρο 22α του Κώδικα Ν. 2190/1920, όπως αυτό 
ισχύει. 

ΚΕΦΑΛΑΙΟ Δ - 
ΓΕΝΙΚΗ ΣΥΝΕΛΕΥΣΗ 
Άρθρο 20 

Αρμοδιότητες Γ ενικής Συνέλευσης 

1. Η Γενική Συνέλευση είναι το ανώτατο όργανο του νο¬ 
μικού προσώπου της Εταιρείας και έχει δικαίωμα να απο¬ 
φασίζει για κάθε υπόθεση που αφορά την Εταιρεία. 

Οι αρμοδιότητες της Γ ενικής Συνέλευσης ανήκουν και 
ασκούνται από τη Σύγκλητο του Χαροκόπειου Α.Ε.Ι. Οικια¬ 
κής Οικονομίας που συνεδριάζει ειδικά για το σκοπό αυτό 
σε τακτική συνεδρίαση. 

Ο Πρύτανης ή ο νόμιμος αναπληρωτής του συντάσσει 
και υπογράφει την απόφαση της Συγκλήτου. 

2. Η Γενική Συνέλευση είναι αρμόδια να αποφασίζει για 
τα εξής θέματα: 

α) Εκλογή των μελών του Δ.Σ. που προβλέπει το άρθρο 
11 . 

β) Έγκριση του προϋπολογισμού και του ισολογισμού 
της Εταιρείας. 

γ) Διάθεση των εσόδων ή πόρων της Εταιρείας, 
δ) Ορισμός ελεγκτή. 

ε) Απαλλαγή των μελών του Δ.Σ. και του ελεγκτή από 
κάθε ευθύνη για αποζημίωση, 
στ) Αύξηση ή μείωση του Μετοχικού κεφαλαίου, 
ζ) Έκδοση δανείου με ομολογίες, 
η) Τροποποίηση του καταστατικού, 
θ) Έγκριση της έκθεσης πεπραγμένων, 
ι) Έγκριση του εσωτερικού κανονισμού λειτουργίας της 
Εταιρείας. 

ια) Σύναψη δανείων πέραν του ποσού του κεφαλαίου 
της. 

ιβ) Διορισμός εκκαθαριστών. 

ιγ) Ελεγχος των πράξεων του Δ.Σ. της πορείας της υλο¬ 
ποίησης του προγράμματος και του θεσμοθετημένου σκο¬ 
πού της Εταιρείας. 

ιδ) Εκχώρηση ή πώληση οποιουδήποτε περιουσιακού 
στοιχείου ιδιοκτησίας του Χαροκόπειου Α.Ε.Ι. Οικιακής 
Οικονομίας για την περαιτέρω αξιοποίηση του. 
ιε) Λύση της Εταιρείας. 

Άρθρο 21 

Σύγκληση της Γ ενικής Συνέλευσης 

1. Η Γενική Συνέλευση συγκαλείται από το Δ.Σ. και συ¬ 
νέρχεται υποχρεωτικά στην έδρα της Εταιρείας μία φορά 
τουλάχιστον σε κάθε εταιρική χρήση και μέσα σε έξι μήνες 
το πολύ από τη λήξη αυτής της χρήσης. 

Το Διοικητικό Συμβούλιο μπορεί να συγκαλεί και εκτά- 

κτως τη Γενική Συνέλευση οπότε το κρίνει σκόπιμο. 

2. Το Διοικητικό Συμβούλιο είναι υποχρεωμένο να συ- 
γκαλεί τη Γενική Συνέλευση, εκτός από τις περιπτώσεις 
που προβλέπονται από το Νόμο και το καταστατικό και σε 
κάθε άλλη περίπτωση μετά από αίτηση του Πρύτανη του 
Ιδρύματος ή του 1/5 των μελών της Γενικής Συνέλευ¬ 
σης. 

3. Το Διοικητικό Συμβούλιο οφείλει να συγκαλεί τη Γε¬ 
νική Συνέλευση ύστερα από αίτηση του Ελεγκτή μέσα σε 
δέκα ημέρες από την επίδοση της αίτησης στον Πρόεδρό 
του και να ορίζει ως αντικείμενο της ημερήσιας διάταξης 
το περιεχόμενο της αίτησης. 

Άρθρο 22 

Διαδικασία Πρόσκλησης της Γενικής Συνέλευσης 

1. Η Γενική Συνέλευση συγκαλείται είτε σε τακτική είτε 
σε έκτακτη συνεδρίαση από το Διοικητικό Συμβούλιο της 
Εταιρείας. 

2. Η Γενική Συνέλευση, με εξαίρεση τις επαναληπτικές 
συνελεύσεις και τις συνελεύσεις που εξομοιώνονται με 
αυτές καλείται 20 τουλάχιστον ημέρες πριν από την οριζό¬ 
μενη για τη συνεδρίαση ημέρα στις οποίες υπολογίζονται 
και οι εξαιρετέες ημέρες. 

Η ημέρα της γνωστοποίησης της πρόσκλησης για Γε¬ 
νική Συνέλευση και η ημέρα της Συνέλευσης δεν υπολογί¬ 
ζονται. 

3. Η σχετική πρόσκληση είναι γραπτή και περιλαμβάνει 
τον τόπο, την ημέρα και ώρα της συνέλευσης καθώς και τα 
θέματα της ημερήσιας διάταξης με σαφήνεια, κοινοποιεί¬ 
ται δε στα μέλη με τον τρόπο που κοινοποιείται η πρό¬ 
σκληση για τη συνέλευση της Συγκλήτου. 

4. Η ίδια πρόσκληση δημοσιεύεται απαραίτητα σε μια 
πρωινή και μια απογευματινή εφημερίδα. Η παράλειψη 
δημοσίευσης στις εφημερίδες δεν συνεπάγεται ακυρό¬ 
τητα της Γ ενικής Συνέλευσης. 

Άρθρο 23 

Προεδρείο Γ ενικής Συνέλευσης 

Ο Πρύτανης του Ιδρύματος προεδρεύει της Γ.Σ. ή εφό¬ 
σον κωλύεται αυτός ο νόμιμος αναπληρωτής του. 

Χρέη Γραμματέα εκτελεί ο γραμματέας της Συγκλή¬ 
του. 

Άρθρο 24 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα της ημερήσιας διάταξης. Η 
ημερήσια διάταξη καταρτίζεται από το Διοικητικό Συμβού¬ 
λιο, περιλαμβάνει δε τις προτάσεις του, τις προτάσεις του 
Ιδρύματος και του Ελεγκτή. 

Συζητήσεις εκτός από τα θέματα της ημερήσιας διάτα¬ 
ξης επιτρέπονται με συναίνεση της Γενικής Συνέλευ¬ 
σης. 

2. Περιλήψεις των συζητήσεων στις Γενικές Συνελεύ¬ 
σεις καθώς και οι αποφάσεις που λαμβάνονται καταχωρί¬ 
ζονται σε ειδικό βιβλίο και υπογράφονται από τον Πρόε¬ 
δρο της Γ ενικής Συνέλευσης. 

3. Αντίγραφα και αποσπάσματα πρακτικών επικυρώνο¬ 
νται από τον Πρόεδρο ή τον Αντιπρόεδρο του Διοικητικού 
Συμβουλίου της Εταιρείας ή τον Διευθύνοντα Σύμ¬ 
βουλο. 

4. Το Δ.Σ. είναι υποχρεωμένο δέκα (10) ημέρες πριν 
από την τακτική Γ ενική Συνέλευση να δίνει αντίγραφα των 
ετήσιων οικονομικών καταστάσεων του άρθρου 42α του 


κώδικα Ν. 2190/20 σε κάθε μέλος της Γ.Σ. που θα το ζη¬ 
τήσει. 

Άρθρο 25 

Απαρτία και Πλειοψηφία 

1. Η απαρτία και πλειοψηφία της Γενικής Συνέλευσης 
υπολογίζεται κατά το άρθρο 12 παρ. 5 του Ν. 1268/82, 
όπως ισχύει κάθε φορά. 

2. Απαρτία και πλειοψηφία των 2/3 των μελών της Γ ενι¬ 
κής Συνέλευσης απαιτείται για τη λήψη αποφάσεων που 
αφορούν τη διάλυση της Εταιρείας, αύξηση ή μείωση του 
κεφαλαίου της και έκδοση δανείου μέχρι το μισό του κε¬ 
φαλαίου της. 

Άρθρο 26 

Απαλλαγή των μελών του Διοικητικού Συμβουλίου 

Μετά την έγκριση του ισολογισμού, η Γ ενική Συνέλευση 
αποφαίνεται με ειδική απόφαση για την απαλλαγή ή όχι 
των μελών του Διοικητικού Συμβουλίου και του Ελεγκτή 
από κάθε ευθύνη αποζημίωσης. Η απαλλαγή είναι ανί¬ 
σχυρη στις περιπτώσεις του άρθρου 22α του Κ.Ν. 
2190/20 όπως αυτός ισχύει. 

ΚΕΦΑΛΑΙΟ Ε' 

ΕΛΕΓΚΤΕΣ - ΕΠΟΠΤΕΙΑ ΤΗΣ ΕΤΑΙΡΕΙΑΣ 

Άρθρο 27 
Τακτικός έλεγχος 

1. Ο τακτικός έλεγχος της οικονομικής διαχείρισης και 
του Ισολογισμού της Εταιρείας ασκείται από ορκωτό Ελε¬ 
γκτή που ορίζεται με τον αναπληρωτή του από την προη¬ 
γούμενη τακτική Γενική Συνέλευση. 

2. Η αμοιβή του ορκωτή Ελεγκτή ορίζεται στην από¬ 
φαση της Γ ενικής Συνέλευσης που τον ορίζει. 

3. Μέσα σε 5 ημέρες από τη Συνεδρίαση της Γ ενικής 
Συνέλευσης που τον όρισε, πρέπει να του ανακοινωθεί 
από την Εταιρεία ο διορισμός του. Εφόσον ο Ελεγκτής 
μέσα στις επόμενες 5 ημέρες, δεν αποποιηθεί το διορισμό 
του θεωρείται ότι τον έχει αποδεχθεί και ευθύνεται σύμ¬ 
φωνα με το άρθρο 37 του Κ.Ν. 2190/1920, όπως αυτό 
ισχύει. 

Αρθρο 28 

Εποπτεία της Εταιρείας 

1. Η Εταιρεία λειτουργεί υπό την ευθύνη και τον έλεγχο 
του Χαροκόπειου Α.Ε.Ι Οικιακής Οικονομίας. 

2. Η Εταιρεία δια του Προέδρου του Διοικητικού Συμ¬ 
βουλίου υποβάλλει στη Σύγκλητο του Ιδρύματος εξαμη¬ 
νιαίες εκθέσεις σχετικά με τη λειτουργία και τη δραστη- 
ριότητά της και παρέχει στη Σύγκλητο χωρίς καθυστέρηση 
κάθε έγγραφο που ζητά. 

3. Η Εταιρεία υπάγεται στην Εποπτεία και τον έλεγχο 
του Κράτους που ασκείται από τον Υπουργό Εθνικής Παι¬ 
δείας και θρησκευμάτων. 

Οι αρμοδιότητες του Υπουργού Εμπορίου, ως προς τη 
λειτουργία της σύμφωνα με τη νομοθεσία για τις ανώνυ¬ 
μες εταιρείες ασκούνται από τον Υπουργό Εθνικής Παι¬ 
δείας και θρησκευμάτων. Ο έλεγχος μπορεί να είναι οικο¬ 
νομικός, διαχειριστικός και διοικητικός. 

ΚΕΦΑΛΑΙΟ ΣΤ' 

ΙΣΟΛΟΓΙΣΜΟΣ - ΔΙΑΝΟΜΗ ΚΕΡΔΩΝ 
Αρθρο 29 

Εταιρική χρήση - Ισολογισμός 

1. Η Εταιρική χρήση είναι διάρκειας δώδεκα (12) μηνών. 
Αρχίζει την 1 η Ιανουάριου και λήγει την 31 η Δεκεμβρίου 
κάθε έτους. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τον ετήσιο ισολο¬ 
γισμό σύμφωνα με τις ισχύουσες διατάξεις. Ο ισολογισμός 
υποβάλλεται για έγκριση στην τακτική Γενική Συνέλευση 
και συνοδεύεται από επεξηγηματική έκθεση του Διοικητι¬ 
κού Συμβουλίου, στην οποία αναφέρονται αναλυτικά όλα 
τα στοιχεία ενεργητικού και παθητικού, καθώς και τα στοι¬ 
χεία του λογαριασμού αποτελεσμάτων χρήσης. Ο Ισολογι¬ 
σμός συνοδεύεται και από την έκθεση του Ελεγκτή. Τον 
Ιούλιο κάθε έτους συντάσσεται έκθεση σχετικά με την 
πρόοδο των εργασιών της Εταιρείας κατά το διαρρεύσαν 
πρώτο εξάμηνο του έτους, αντίγραφο της οποίας υποβάλ¬ 
λεται στη Σύγκλητο του Ιδρύματος. 

3. Ο ισολογισμός και το πιστοποιητικό του Ελεγκτή δη¬ 
μοσιεύονται είκοσι ημέρες τουλάχιστον πριν από τη συνε¬ 
δρίαση της Γ ενικής Συνέλευσης σε μια κατά την κρίση του 
Διοικητικού Συμβουλίου ημερήσια πολιτική εφημερίδα 
που κυκλοφορεί σ’ όλη τη χώρα και σε ημερήσια ή εβδο¬ 
μαδιαία οικονομική εφημερίδα, σύμφωνα με την παρά¬ 
γραφο 2 του άρθρου 26 του Κ.Ν. 2190/1920, όπως αυτός 
ισχύει. 

4. Μέσα σε είκοσι ημέρες από την έγκριση του ισολογι¬ 
σμού από την τακτική Γ ενική Συνέλευση υποβάλλεται στη 
Σύγκλητο του Ιδρύματος αντίγραφο του εγκριθέντος ισο¬ 
λογισμού. 

5. Για να ληφθεί από τη Γ ενική Συνέλευση έγκυρα από¬ 
φαση για τον ισολογισμό που έχει καταρτισθεί από το Διοι¬ 
κητικό Συμβούλιο, πρέπει προηγουμένως να έχει αυτός ει¬ 
δικά θεωρηθεί: α) από τον Πρόεδρο του Δ.Σ. της εται¬ 
ρείας, β) από τον Διευθύνοντα Σύμβουλο και γ) από τον 
προϊστάμενο του Λογιστηρίου της εταιρείας. 

Τα παραπάνω πρόσωπα υποχρεούνται να εκθέτουν στη 
Γ ενική Συνέλευση εγγράφως τις αντιρρήσεις τους, αν δια¬ 
φωνούν σχετικά με τον τρόπο κατάρτισης του ισολογι¬ 
σμού. 

Αρθρο 30 
Πόροι - Έσοδα 

1. Τα έσοδα που πραγματοποιεί η εταιρεία διακρίνονται 
σε ίδιους αυτής πόρους και σε πόρους του Χαροκόπειου 
Α.Ε.Ι. Οικιακής Οικονομίας, των οποίων η εταιρεία έχει τη 
διοίκηση και διαχείριση. 

α) Πόροι της εταιρείας είναι: 

ι) Το ποσοστό επί των εισπράξεων από τη διαχείριση της 
περιουσίας του Ιδρύματος, όπως ορίζεται στην παρά¬ 
γραφο 3 του παρόντος άρθρου. 

ιι) Οι δωρεές, κληρονομιές και κληροδοσίες προς την 
ίδια την εταιρεία. 

ιιι) Οι τόκοι από την κατάθεση του Μετοχικού Κεφα¬ 
λαίου και από τα έσοδά της. 

β) Πόροι του Ιδρύματος, των οποίων τη διαχείριση έχει η 
εταιρεία είναι: 

ι) Τα ποσά που προβλέπονται κάθε χρόνο στον Τακτικό 
Προϋπολογισμό και τον Προϋπολογισμό Δημοσίων Επεν¬ 


δύσεων, για ανέγερση, λειτουργία και εξοπλισμό των Πα¬ 
νεπιστημιακών μονάδων, τα οποία τίθενται στη διάθεσή 
της για την εκπλήρωση του σκοπού της. 

ιι) Τα έσοδα από την εκποίηση και διαχείριση των εν γέ- 
νει περιουσιακών στοιχείων του Ιδρύματος. 

2. Η περιουσία του Χαροκόπειου Α.Ε.Ι. Οικιακής Οικο¬ 
νομίας, την οποία διαχειρίζεται η εταιρεία απεικονίζεται 
ξεχωριστά και αναλυτικά με ιδιαίτερο λογαριασμό διατίθε¬ 
νται δε προς εκτέλεση του σκοπού της εταιρείας ύστερα 
από απόφαση του Διοικητικού Συμβουλίου αυτής. 

3. Η εταιρεία για την κάλυψη δαπανών λειτουργίας της 
έχει δικαίωμα σε ποσοστό επί των εισπράξεων από την εν 
γένει διαχείριση της περιουσίας του Χαροκόπειου Α.Ε.Ι. 
Οικιακής Οικονομίας, το ύψος του οποίου καθορίζεται με 
την απόφαση της Συγκλήτου του Ιδρύματος. 

4. Καθαρά κέρδη της εταιρείας είναι αυτά που προκύ¬ 
πτουν αφού αφαιρεθούν από τα ακαθάριστα έσοδα όλα τα 
έξοδα, οι ζημιές, οι αποσβέσεις και κάθε άλλο βάρος. Από 
τα καθαρά κέρδη ποσοστό δέκα τοις εκατό (10%) αφαι- 
ρείται για το σχηματισμό τακτικού αποθεματικού. Η κρά¬ 
τηση αυτή παύει να είναι υποχρεωτική όταν το αποθεμα- 
τικό καλύψει ποσό ίσο με το ένα τρίτο (1 /3) του Μετοχικού 
Κεφαλαίου. Αν όμως αυτό μειωθεί για οποιοδήποτε λόγο, 
η κράτηση, επαναλαμβάνεται μέχρι το ίδιο όριο. Το υπό¬ 
λοιπο των καθαρών κερδών διατίθενται με απόφαση της 
Γ ενικής Συνέλευσης. 

ΚΕΦΑΛΑΙΟ Τ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 31 

Κάλυψη Κεφαλαίου 

Το Κεφάλαιο της εταιρείας που ανέρχεται σύμφωνα με 
το άρθρο 9 του παρόντος σε 10.000.000 δρχ. αναλαμβά¬ 
νεται και καταβάλλεται ολόκληρο από το Χαροκόπειο 
Α.Ε.Ι. Οικιακής Οικονομίας. 

Άρθρο 32 
Δάνεια 

Το Χαροκόπειο Α.Ε.Ι. Οικιακής Οικονομίας μπορεί να 
χορηγεί δάνεια στην εταιρεία με τον εκάστοτε ισχύοντα 
τραπεζικό τόκο ανοικτού λογαριασμού. 

Άρθρο 33 

Πρώτο Διοικητικό Συμβούλιο 

1.0 Πρόεδρος, ο Αντιπρόεδρος, ο Διευθύνων Σύμβου¬ 
λος και τα μέλη του πρώτου Διοικητικού Συμβουλίου της 
Εταιρείας ορίζονται με απόφαση της Διοικούσας Επιτρο¬ 
πής μέσα σε δύο μήνες από τη δημοσίευση του παρόντος 
διατάγματος, τηρουμένων αναλόγως των διατάξεων του 
άρθρου 11, παρ. 1 του καταστατικού. 

2. Η θητεία του πρώτου Διοικητικού Συμβουλίου λήγει 
την 31 η Δεκεμβρίου του επομένου έτους από τη συγκρό¬ 
τησή του. 

Το πρώτο Διοικητικό Συμβούλιο υποχρεούται πριν από 
τη λήξη της θητείας του να συγκαλέσει Γ ενική Συνέλευση 
για την εκλογή του Διοικητικού Συμβουλίου με τριετή θη¬ 
τεία. 

Άρθρο 34 

Εσωτερικός Κανονισμός 

1. Με τον Εσωτερικό Κανονισμό λειτουργίας της Εται¬ 
ρείας, ο οποίος καταρτίζεται από το Διοικητικό Συμβούλιο 
(Δ.Σ.) και εγκρίνεται από τη Γ ενική Συνέλευση (Γ.Σ.), ορί- 

ζονται οι υπηρεσιακές μονάδες της εταιρείας, η διάρ¬ 
θρωση και ο. αρμοδιδτητές τους, οι οργανικές θέσεις, ο 
βαθμοί και τα τυπικά προσόντα πρόσληψης σ αυτές, οι 
κανόνες που ρέπουν γενικά την υπηρεσιακή κατάσταση 
και πειθαρχία του προσωπικού της εταιρείας, καθώς και 
τις αποδοχές του με πνεύμα απλότητας, οικονομίας και 

ασκήσεως λειτουργήματος. 

2. Οι υπάλληλοι ευθύνονται αστικώς ως δημόσιοι υπάλ¬ 
ληλοι, οι δε ασκούντες διαχείριση, ως δημόσιοι υπόλο- 

γΟΙ. 

3 Μέχρι την έκδοση του Εσωτερικού Κανονισμού τα 
θέματα ρυθμίζονται με απόφαση της Διοικούσας Επιτρο¬ 
πής. 

Αρθρο 35 

Διοίκηση - Διαχείριση 

Οι πράξεις διοικήσεως και διαχειρίσεως των οργάνων 
της εταιρείας διέπονται από τις αρχές της δημοσιότητας, 
της αιτιολογίας και της αποδοτικότητας. 

Αρθρο 36 

Διάλυση της εταιρείας 

Σε περίπτωση διάλυσης της εταιρείας για οποιοδήποτε 
λόγο, η περιουσία αυτή περιέρχεται αυτοδικαίως στο Χα- 
ροκόπειο Α.Ε.Ι. Οικιακής Οικονομίας. 

ΑΡΘΡΟ ΤΡΙΤΟ 

Η ισχύς του διατάγματος αυτού αρχίζει με τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 384 
Τροποποίηση του Π.Δ. 149/1987 «Όργανα που αποφασί¬ 
ζουν ή γνωμοδοτούν σε θέματα έργων που εκτελουνται 
από την Υπηρεσία Πολιτικής Αεροπορίας (ΥΠΑ)», όπως 
τροποποιήθηκε με το Π.Δ. 214/1993 (Α 90). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις του άρθρου 19 παρ. 3 του Ν. 1418/1984 
«Δημόσια έργα και ρυθμίσεις συναφών θεμάτων» (Α 23). 

2. Τις διατάξεις του άρθρου 24 παρ. 5 του Ν. 1558/1985 
«Κυβέρνηση και Κυβερνητικά όργανα» (Α' 137 ]· 

3 Τις διατάξεις του άρθρου 27 του Ν. 2081 /1992 (Α )■ 

4. Την απόφαση αριθμ. ΥΠ 123/15.7.94 του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων Κωνστα¬ 
ντίνου Γείτονα» (Β'550). 

5 Το γεγονός ότι από τις διατάξεις του παρόντος δεν προ- 
καλείται δαπάνη εις βάρος του Κρατικού Προϋπολογισμού. 

6. Την με αριθμ. 266/1994 Γνωμοδότηση του Συμβουλίου 
της Επικράτειας, με πρόταση των Υπουργών Προεδρίας της 


Κυβέρνησης, Οικονομικών, Μεταφορών-Επικοινωνιών και 
του Αναπληρωτή Υπουργού Περιβάλλοντος, Χωροταξίας και 
Δημοσίων Έργων, αποφασίζουμε; 

Αρθρο μόνο 

Το άρθρο 2 του Π.Δ. 149/1987 (Α’ 80), όπως αυτόαντ|κα- 
ταστάθηκε με το άρθρο μόνο του Π.Δ. 214/1993 (Α 90), 
αντικαθίσταται ως εξής: 

« Αρθρο 2 

Διευθύνουσα Υπηρεσία - Προϊσταμένη Αρχή 
Τα αρμόδια Όργανα στα οποία αναφέρεται το προηγού¬ 
μενο άρθρο είναι ειδικότερα; 

1. «Διευθύνουσα Υπηρεσία» ή «Επιβλέπουσα Υπηρεσία» 

α) Οι Διευθύνσεις Τεχνικών Υπηρεσιών και Ηλεκτρομηχα- 
νολογικών Εγκαταστάσεων της Κεντρικής Υπηρεσίας της 
ΥΠΑ για έργα: 

ι) Ανω των πενήντα εκατομμυρίων δρχ. (50.000.000) των 
διεθνών Κρατικών Αερολιμένων Αθηνών (ΚΑΑ), θεσ/κης 
(ΜΑΚΕΔΟΝΙΑ), Ηρακλείου (Ν. ΚΑΖΑΝΤΖΑΚΗΣ), Κέρκυρας 
(I. ΚΑΠΟΔΙΣΤΡΙΑΣ) και Ρόδου (ΔΙΑΓΟΡΑΣ). 

ιι) Ανεξαρτήτως ποσού των λοιπών κρατικών Αερολιμένων 
εσωτερικών και διεθνών συγκοινωνιών, των ραδιοβοηθημά¬ 
των, ΒΑΟΑΒ και Τηλεπικοινωνιακών σταθμών, που προβλέ- 
πονται από τον Οργανισμό της Μ ίΑ. 

β) Η Διεύθυνση ΤεχνικήςΈυντήμησης του ΚΑΑ και τα αντί¬ 
στοιχα Τμήματα Τεχνικής Συντήρησης των Διεθνών Κρατικών 
Αερολιμένων «ΜΑΚΕΔΟΝΙΑ», «Ν. ΚΑΖΑΝΤΖΑΚΗΣ», «I. ΚΑ- 
ΠΟΔΙΣΤΡΙΑΣ» και «ΔΙΑΓΟΡΑΣ» για έργα μέχρι του ποσού των 
πενήντα εκατομμυρίων δρχ. (50.000.000). 


2. «Προϊσταμένη Αρχή» ή «Εποπτεύουσα Αρχή» 

α) Για την περίπτωση (α) της προηγουμένης παραγράφου 
του παρόντος άρθρου ο Διοικητής της ΥΠΑ 

β) Για την περίπτωση (β) της προηγουμένης παραγράφου 
του παρόντος άρθρου, οι αντίστοιχοι Αερολιμενάρχες». 

Στον Αναπληρωτή Υπουργό Περιβάλλοντος, Χωροταξίας 
και Δημοσίων Έργων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 30 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝ. ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 


ΑΝ. ΠΕΡ. ΧΩΡ/Ξ1ΑΣ & ΔΗΜ. ΕΡΓΩΝ 

ΚΩΝ. ΓΕΙΤΟΝΑΣ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΘΑΝ. ΤΣΟΥΡΑΣ 

Α ΠΟΦΑΣΕΙ Σ 

Αριθ. 752 ^ 3 ) 

Σύσταση Ανώνυμης Εταιρείας Πρακτορείας Επιχειρηματικών 
απαιτήσεων (ίεσίοπης) υπό την επωνυμία «Εθνική Ανώ¬ 
νυμη Εταιρεία Διαχειρίσεως Επιχειρηματικών απαιτήσεων 
ΕΘΝΟΡΑΟΤ Α.Ε.» και κάλυψη της συμμετοχής της Εθνι¬ 
κής Τράπεζας της Ελλάδος στο μετοχικά κεφάλαιο της 
υπό σύσταση εταιρείας. 

(Συνεδρίαση 548/9.11.94, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το Ν. 1905/15.11.90 «για τη σύμβαση πρακτορείας επι¬ 
χειρηματικών απαιτήσεων και άλλες διατάξεις», όπως τροπο¬ 
ποιήθηκε ως προς την παρ. 3 του άρθρου 4 από το Ν 2232/ 
29.8.94, 

β) την ΠΔ/ΤΕ 2168/8.1.93, όπως ισχύει, 

γ) την απόφαση 448/2/7.5.90, όπως ισχύει, 

δ) τα από 13.9.94, 20.10.94 και 24.10.94 (ΑΠ 13186, 

13356 και 13405) έγγραφα της Εθνικής Τράπεζας της Ελλά¬ 
δος και 

ε) την επί του θέματος εισήγηση των Διευθύνσεων Νομι¬ 
σματικής Πολιτικής και Τραπεζικών Εργασιών και Γενικής 
Επιθεώρησης Τραπεζών της Τράπεζας της Ελλάδος, αποφά¬ 
σισε τα εξής: 

Εγκρίνεται: 

1. Η παροχή άδειας για τηνίδροση και λειτουργία Ανώνυμης 
Εταιρείας πρακτορείας επιχειρηματικών απαιτήσεων (ίεοΐο- 
ππ 9 ) υπό την επωνυμία «Εθνική Ανώνυμη Εταιρεία Διαχειρί¬ 
σεως Επιχειρηματικών Απαιτήσεων ΕΘΝΟΡΑΟΤ Α.Ε.», η λει¬ 
τουργία και δραστηριότητα της οποίας θα διέπεται από τις 
διατάξεις του Ν. 1905/15.11.90, όπως ισχύει. 

2. Η διάθεση κεφαλαίων μέχρι ποσού δρχ. 1.020.000.000 
(ενός δισεκατομμυρίου είκοσι εκατομμυρίων) από την Εθνική 
Τράπεζα της Ελλάδος για τη συμμετοχή της με ποσοστό 51 % 
στην ως άνω υπό ίδρυση εταιρεία. Στο παραπάνω ποσό συ- 
μπεριλαμβάνεται και η αξία ακινήτου ιδιοκτησίας της Εθνικής 
Τράπεζας της Ελλάδος, όπως αυτή θα προσδιοριστεί από την 
Επιτροπή του άρθρου 9 του Κ.Ν. 2190/20. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 1 Δεκεμβρίου 1994 
Ο Γραμματέας 
Π. ΚΥΡΙΑΚΟΠΟΥΛΟΣ 

- 4 - 

Αριθ. 748 ^ 4 ) 

Τροποποίηση διατάξεων σχετικά με τη χρηματοδότηση βιοτε¬ 
χνικών επιχειρήσεων από το «ειδικό κεφάλαιο» της απόφ. 
Ν.Ε. 197/78. 

(Συνεδρίαση 548/9.11.94, θέμα 22) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) την απόφ. Ν.Ε. 197/11/3.4.78 «περί ειδικών μέτρων 
χρηματοδότησης της βιοτεχνίας», όπως ισχύει, 
β) τη ΠΔ/ΤΕ 1990/11.10.91, όπως ισχύει, (τελ. τροποπ 
αποφ. ΕΝΠΘ 544/6/27.7.94), 
γ) αιτήματα τραπεζών και υπομνήματα ενδιαφερομένων, 

5) το υφιστάμενο ύψος των αδιάθετων υπολοίπων του «ει¬ 
δικού κεφαλαίου» για τη χρηματοδότηση της Βιοτεχνίας από 
τις τράπεζες, αποφάσισε: 

Να τροποποιήσει τις διατάξεις των παραγράφων Α4 και Δ2α 
αντίστοιχα της ΠΔ/ΤΕ 1990/11.10.91, όπως ισχύει, ως ακο¬ 
λούθως: 

1. Αυξάνεται από δρχ. 550.000.000 σε επτακόσια εκατομ¬ 
μύρια (700.000.000) δραχμές το ανώτατο ανά επιχείρηση 
όριο του συνολικού ετήσιου κύκλου εργασιών της, που αποτε¬ 
λεί προϋπόθεση για τη χρηματοδότηση μικτών επιχειρήσεων 
από το «ειδικό κεφάλαιο». 

2. Αυξάνεται από δρχ. 130.000.000 σε εκατόν εξήντα εκα¬ 
τομμύρια (160.000.000) δραχμές το ανώτατο κατά επιχεί¬ 
ρηση όριο συνολικής χρηματοδότησης από το «ειδικό κεφά¬ 
λαιο» της αποφ. ΝΕ 197/78. 

Κατά τα λοιπά οι διατάξεις της ΠΔ/ΤΕ 1990/11.10.91, 
όπως ισχύει, παραμένουν αμετάβλητες. 

Από τις διατάξεις της παρούσας δεν προκύπτει δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 1 Δεκεμβρίου 1994 
Ο Γ ραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



